Chlorid fosforitý

Chlorid fosforitý (PCl3) je zlúčenina fosforu a chlóru. Je najvýznamnejším z troch chloridov fosforu. Dôležitý je hlavne pre chemický priemysel, používa sa pri výrobe organických zlúčenín fosforu pre širokú škálu aplikácií.

 Chemické vlastnosti 
Oxidačné číslo fosforu v chloride fosforitom je +III, chlóru -I. Reaktivita v zásade tomuto stavu zodpovedá.

 Redoxné reakcie 
Chlorid fosforitý je prekurzorom iných zlúčenín fosforu, podlieha oxidácii na chlorid fosforečný (PCL5), tiochlorid fosforečný (PSCl3) alebo oxychlorid fosforečný (POCl3).

Pri prechode elektrického výboja zmesí pár chloridu fosforitého a vodíka sa tvorí vzácny chlorid fosforu, tetrachlórdifosfán (P2Cl4).

 Bezpečnosť 
Chlorid fosforitý je toxický, v koncentrácii 600 ppm usmrcuje už za niekoľko minút.A. D. F. Toy: The Chemistry of Phosphorus, Pergamon Press, Oxford, UK, 1973 Európska smernica 67/548/EEC ho označuje ako vysoko toxický a žieravý.

Hydrolýzou, a to aj pri kontakte s kožou a sliznicami (vrátane dýchacej sústavy a očí), vznikajú kyseliny chlorovodíková, fosforečná a fosforitá. Výsledkom je silné podráždenie, pri vyšších koncentráciách poleptanie slizníc a kože. Môže sa vyvinúť pľúcny edém, niekedy s oneskorením až 36 hodín. Pri otrave sa objavuje aj mierna leukocytóza, neutrofília a zvýšená sedimentácia červených krviniek. Systémovo sa prejavuje hyperfosfatáza, hypokalciémia a metabolická acidóza (Výsledok vstrebanie kyseliny fosforečnej z rozkladu chloridu fosforečného).Phosphorus trichloride - UK PID Monograph

 Podobné látky 
 Bromid fosforitý
 Fluorid fosforitý
 Jodid fosforitý
 Chlorid fosforečný
 Oxychlorid fosforečný

 Referencie 

 Literatúra 


 Zdroj 

Kategória:Zlúčeniny fosforu
Fosforitý
Fosforitý